
Entramientu 


Cantu un anombrau pastol lusitanu 
que defendió la región cona su manu, 


lucheó pola libertá dela su tierra, 
resestió a Roma en larga guerra, 


hue'l mayol guerreru ispanu ena estoria 
escrivu paque la su hazaña quei ena memoria 


i enque'l su batalleu va a síu narrau 
velequí lo cuentaré comu naidi enantis l'avfa cuentau. 


Oi no me refugiu conas Musas, embaxu'l su mantu, 
oi a Atégina, lusitana diosa dela renacencia, cantu, 


oi d'esti exempru quieru aquí cantal, 
oi quieru palral d'esti euri d'España i Portugal, 


pero comu n'otras luengas esta estoria la genti s’ensefia, 
quieru d’esta ves cuentá-la en luenga estremeña. 


Enfancia 


Quandu Viriatu chiquinu, 
polas sierras corrfa'l zagalinu, 


rehechu i cañizu pola calol i el fríu 
andeava siempri polos canchus 1 los ríus. 


Lluvia i vientu el su cuerpu escoltavan, 
Parti dela guerra el mogu platicava. 


Quandu ya creció el zagal, 
polas sierras encomencó a pastoreal, 


assina la su tierra conoció, 
ca monti, ca barranca, ca valli vesitó. 


Tranquila era la su vida, 
no sabía lu que nel huturu venía. 
Guerra 


Nel 569 endispués dela hundación dela cià! 
ena Lusitania s'acabó la tranquilidá. 


los romanus a estas tierras llegarun, 
1 con ellus lus lusitanus la pas hirmarun, 


Galba prometió un repartiju dela tierra, 
peru truxu más que guerra, 


1185 a.C. 


desseparó en partías alos lusitanus, 
mató a muchus d'ellus conas sus manus, 


angunus sobrivivientis pala Galia hondeó comu escravus, 
otrus que ahuyerun pusun-si bravus. 


Dentri los libris estava el Viriatu, 
Galba avía síu un sinifatu!, 


ara Roma l'odiu lusitanu conocería, 
esta guerra tol imperiu acoralia. 


Nel 607 dela hundación dela ciá?, 
el Viriatu s’entrö ena Turdetania, 


Cayu Vetiliu los cercó, 
un proponimientu de pas ofreció, 


peru'l nuestru euri no se fiava, 
ahuyó 1 atacó quien le cercava, 


Ala postri el pretol murió, 
assín del romanu l'euri trunfó. 


Muchas otras batallas lucheó, 
de muchus otrus generalis romanus trunfó. 


Nel 611 dela hundación dela ciá? 


a Quintu Fabiu Máximu Servilianu Roma envió, 


2147 a.C. 
3143 a.C. 


un gran exércitu pa Ispania tuvu qu'allegal, 
pa assina angunas ciais libral, 


hata la Lusitania al Viriatu presseguió 
peru agarral al bandíu, no lo consiguió, 


la cià d'Erisana el romanu cercò, 
peru Viriatu ala cià ala nochi entró, 


dallí contra los romanus el lusitanu salió 
i assín a Quintu Fabiu acorricó. 
Muerti 


Nel 614 dela hundación dela cid‘, 
Servilianu tuvu de hirmal la pas. 


Peru muchu estu no duró, 
a Quintu Serviliu Cepión el Senau envió. 


Al euri lusitanu atacó, 
que pal añu la pas negoció. 


Pa ellu elViriatu una embaxá envió, 
a Audax, Ditalcu 1 Minuru descogió. 


Peru, ai los traiderus!, 
qu'aluegu de palral col romanu, 


4140 a.C. 


mentris dormfa el general lusitanu, 
con una mojá nel pescuecu lo matarun. 


I quandu golvierun por recompensa, 
tuvun gran suspresa: 


"Roma a traiderus no paga!", 
"Hue la vuestra decisión!", 


assina muriö'l guerreru lusitanu, 
assín acabijó con él l'enemigu romanu. 


Velequí acaba la nuestra estoria, 
asperu que quei ena vuestra memoria 


las hazañas de Viriatu, pola libertá peleaol, 
cuentas n’estremefiu d esti umildi utol. 


